text: [{"text_idx": "#000000", "text": "5 go\u0301\u00f0ar b\u00f8kur um systkin"}, {"text_idx": "#000001", "text": "Skulu tit hava eina li\u0301tlasystir- ella beiggja? Gongur sto\u0301ribeiggin vi\u00f0 tonkum um, hvussu hann var\u00f0 til? Ta\u00f0 er ikki alti\u0301\u00f0 so l\u00e6tt at forkla\u0301ra. Familjur koma i\u0301 \u00f8llum st\u00f8ddum og skapum, og ta\u00f0 er ikki alti\u0301\u00f0 ein dansur a\u0301 ro\u0301sum, ta\u0301 pla\u0301ss skal gerast fyri ny\u0301ggjum familjulimum \u2013 hv\u00f8rki teimum, sum koma u\u0301r bu\u0301kinum a\u0301 mammuni ella teimum, sum fylgja vi\u00f0 ny\u0301ggja sjeikinum hja\u0301 mammu. Vit hava funni\u00f0 5 fittar, vakrar og stuttligar b\u00f8kur um at gerast systkin."}, {"text_idx": "#000002", "text": "Hvat hendir inni i\u0301 bu\u0301kinum a\u0301 einari mammu i\u0301 ni\u0301ggju langar, heilar ma\u0301na\u00f0ir? Hvat er ta\u00f0, sum ger, um ta\u00f0 ver\u00f0ur ein drongur ella ein genta? Og hvussu vita vit, at ti\u0301\u00f0in er komin, at barni\u00f0 skal koma u\u0301t? Um hvussu b\u00f8rn ver\u00f0a til og um allar teir spurningar, b\u00f8rn hava, ta\u0301 i\u00f0 tey skulu hava systkin. Um at \u00e6ttlei\u00f0a, um royndarglasgitna\u00f0 og um at hava eykamammur og -pa\u0301par. Ein sera v\u00e6l egna\u00f0 bo\u0301k til foreldur, sum vilja grei\u00f0a b\u00f8rnum si\u0301num fra\u0301 um, hvussu vit \u00f8ll vo\u0301r\u00f0u til."}, {"text_idx": "#000003", "text": "Eg elski teg longu i\u0301 morgin"}, {"text_idx": "#000004", "text": "Einki er sum fyrr, ta\u0301 li\u0301tlibeiggi kemur. Mamma f\u00e6r ikki siti\u00f0 undir Magnusi longur. Og li\u0301tlibeiggi dugir so illa at sp\u00e6la. Magnus leingist til Fyrr. Ta\u00f0 vi\u0301sir seg, at ta\u00f0 eru ta\u00f0 fleiri, sum gera. Ein omma til d\u00f8mis. Saman fara tey a\u0301 \u00e6vinty\u0301rfer\u00f0. Eg elski teg longu i\u0301 morgin eftir Moni Nilsson og Katarina Stro\u0308mga\u030ard er ein s\u00f8ga um systkinak\u00e6rleika, sum sleppur at vaksa i\u0301 si\u0301ni egnu fer\u00f0."}, {"text_idx": "#000005", "text": "Les eisini: 5 tju\u0301kkar b\u00f8kur vi\u00f0 no\u0301gvum s\u00f8gum"}, {"text_idx": "#000006", "text": "Sa\u0301ra orkar ikki at vera fitt vi\u00f0 Steinar. Hann er alt ov li\u0301til og so r\u00e6\u00f0uliga troyttandi og forkela\u00f0ur. Men eftir at mamma hansara doy\u00f0i, flutti hann inn hja\u0301 Sa\u0301ru og teimum. Knappliga f\u00e6r Sa\u0301ra at vita, at hon hevur fingi\u00f0 ein beiggja. Hann er har alla ti\u0301\u00f0ina og oy\u00f0ileggur alt, sum fyrr hevur veri\u00f0 gott. Sa\u0301ra orkar hetta ikki. Familjan kann ikki hava ta\u00f0 solei\u00f0is. Ta\u00f0 er ta\u0301, at hon f\u00e6r eitt genialt hugskot, sum kanska fer at broyta alt."}, {"text_idx": "#000007", "text": "Tsatsiki skal byrja i\u0301 fjo\u0301r\u00f0a flokki eftir summarfri\u0301ti\u0301\u00f0ina, men fyrst skal hann vitja pa\u0301pa H\u00f8gguslokkafiskara i\u0301 Grikkalandi. Ta\u0301 i\u00f0 Dimitrisabbi doyr, er ta\u00f0 gott, at systkinabarni\u00f0 Elena er har, ti\u0301 hon finnur upp a\u0301 naka\u00f0, so Tsatsiki n\u00e6stan gloymir at vera keddur. Ta\u0301 i\u00f0 Tsatsiki kemur heim aftur, gerast hann og Per Hammar blo\u0301\u00f0br\u00f8\u00f0ur, og Tsatsiki dugir betur og betur at standa a\u0301 rullifj\u00f8l."}, {"text_idx": "#000008", "text": "Les eisini: Barnabo\u0301kin hevur onganti\u0301\u00f0 veri\u00f0 so umra\u0301\u00f0andi sum nu\u0301"}, {"text_idx": "#000009", "text": "Ingrid Olsson ly\u0301sir i\u0301 Eg bestemmi! akkura\u0301t, hvussu ta\u00f0 er, ta\u0301 mann sum barn ver\u00f0ur noydd at sp\u00e6la vi\u00f0 onnur b\u00f8rn. Til d\u00f8mis b\u00f8rnini hja\u0301 ny\u0301ggja sjeikinum hja\u0301 mammu. Ta\u0301 er ikki l\u00e6tt at finna seg til r\u00e6ttis saman vi\u00f0 \u00f8llum hinum. Men ti\u0301betur kunnu o\u0301v\u00e6nta\u00f0 vinal\u00f8g spyrjast burturu\u0301r. Eg bestemmi! er ein fja\u0301lg og stuttlig gerandiss\u00f8ga vi\u00f0 myndum eftir myndpry\u0301\u00f0aran Anete Melece."}, {"text_idx": "#000010", "text": "F\u00f8royar lesa skal vera vi\u00f0 til at skapa lesigle\u00f0i, seta f\u00f8royska ma\u0301li\u00f0 i\u0301 mi\u00f0deplin og skapa karmar fyri eini go\u0301\u00f0ari lesimentan."}, {"text_idx": "#000011", "text": "Um F\u00f8royar lesaUpprunin til F\u00f8royar lesaEndama\u0301li\u00f0Samstarvi\u00f0LesivanakanninginTemaSummarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanumFilmar um lesingSku\u0301labo\u0301kav\u00f8r\u00f0urinL\u00e6rarinNa\u0301mslektarinNa\u0301msfr\u00f8\u00f0ingurinLandssty\u0301risma\u00f0urinMaria og RonjaLesandi skiparinSambandBo\u0301kaslu\u0301kurinMore"}, {"text_idx": "#000012", "text": "Summarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanum"}]